ai4bharat/Pralekha huggingface dataset:
पर्यटन मंत्रालय
'एक भारत श्रेष्ठ भारत' कार्यक्रम के तहत तेलंगाना से छात्रों की टीम फरीदाबाद पहुंची
हरियाणा की संस्कृति, व्यंजन और जीवन शैली के बारे में जानेंगे
'एक भारत, श्रेष्ठ भारत' कार्यक्रम के तहत, तेलंगाना और हरियाणा दोनों राज्यों के छात्र एक-दूसरे के राज्यों का दौरा कर रहे हैं और संस्कृति, व्यंजन और जीवन शैली के बारे में जानकारी प्राप्त कर रहे हैं।
इसी सिलसिले में तेलंगाना से छात्रों की एक टीम हरियाणा के बारे में जानने के लिए आज फरीदाबाद के एक निजी विश्वविद्यालय में पहुंची। यह टीम हरियाणा राज्य की पांच दिनों की यात्रा पर है। अखिल भारतीय तकनीकी शिक्षा परिषद के अध्यक्ष और अन्य अधिकारियों ने इन छात्रों को वीडियो कॉन्फ्रेंस के माध्यम से 'एक भारत, श्रेष्ठ भारत' कार्यक्रम की खूबियों के बारे में बताया। विश्वविद्यालय के कुलपति श्री संजय श्रीवास्तव ने कहा कि 'एक भारत श्रेष्ठ भारत' कार्यक्रम के तहत हमें एक-दूसरे के राज्य के बारे में जानने का सुनहरा अवसर मिला है। उन्होंने कहा, "दो राज्यों की जोड़ी का कार्यक्रम चल रहा है, जिसमें दो राज्यों को जिम्मेदारी दी गई है कि पहले राज्य के छात्र दूसरे राज्य में जाएं और वहां की संस्कृति सीखें तथा दूसरे राज्य के छात्र पहले राज्य की यात्रा करके वहां की संस्कृति सीखें।"
कार्यक्रम 'एक भारत श्रेष्ठ भारत' के लिए विश्वविद्यालय की नोडल अधिकारी डॉ. गुरजीत कौर चावला ने बताया कि इस कार्यक्रम के तहत तेलंगाना से आने वाले छात्रों के लिए व्यवस्था की गई है। उन्होंने कहा कि इन छात्रों को राज्य के विभिन्न स्थानों पर ले जाया जाएगा और हरियाणा की संस्कृति, भाषा, जीवन शैली और व्यंजनों के बारे में अवगत कराया जाएगा।
तेलंगाना की राजधानी हैदराबाद से आए शिक्षकों और छात्रों ने बताया कि इस कार्यक्रम के तहत उन्हें हरियाणा की संस्कृति, भाषा, रहन-सहन और खान-पान को जानने का मौका मिला है, जिसके बारे में जानने के लिए उनमें काफी उत्सुकता है।
स्वास्थ्य एवं परिवार कल्याण मंत्रालय
कोविड-19 से ठीक होने की तेज रफ्तार ने भारत में इससे ठीक होने की दर को लगभग 75% तक पहुंचा दिया
कोरोना संक्रमण से ठीक होने वालों की संख्या इसके सक्रिय मामलों से लगभग 16 लाख अधिक हो गई
वैश्विक स्तर पर सबसे कम मृत्यु दर वाले देशों में शामिल भारत में मृत्यु दर में और गिरावट
देश में कोरोना संक्रमण से ठीक होने वाले मरीजों की लगातार बढ़ती जा रही संख्या ने भारत में कोविड-19 बीमारी से ठीक होने की दर को लगभग 75% तक बढ़ा दिया है।
पिछले 24 घंटों में कोविड-19 के 57,989 मरीजों के ठीक होने के साथ ही देश में इस बीमारी से ठीक होने वाले लोगों की कुल संख्या आज 22,80,566 तक पहुंच गई है।
भारत में कोविड-19 बीमारी से ठीक होने वालों की कुल संख्या अब इसके सक्रिय मामलों  से लगभग 16 लाख  अधिक हो गई है।
जैसा कि ग्राफ दिखाया में दिखाया गया है, इस बीमारी से ठीक होने वाले लोगों की औसत दैनिक संख्या 15,018  से लगातार बढ़ती हुई 19-13 के सप्ताह के दौरान 60,557 तक पहुंच गई है।
कोविड-19 बीमारी से लगातार ठीक होने वाले मरीजों की बढ़ रही संख्या ने यह सुनिश्चित कर दिया है कि देश पर वास्तविक कैसलोड अर्थात सक्रिय मामलों में कमी आई है और वर्तमान में यह कुल पॉजिटिव मामलों का केवल 23.24% है। इससे धीरे-धीरे मृत्यु दर में भी गिरावट आई है। अभी देश में मृत्यु दर  1.86% है जो वैश्विक स्तर पर सबसे कम दरों में से एक है। यह केंद्र की आक्रामक रूप से परीक्षण, समग्र रूप से निगरानी और उचित उपचार की नीति के व्यापक और निरंतर अनुपालन तथा प्रभावशीलता की वजह से संभव हो सका है।
संक्रमण से ठीक होने वाले मरीजों की संख्या में तेजी और इससे मरने वालों की संख्या में आ रही कमी से यह साफ है कि भारत के क्रमबद्ध और सक्रिय कार्यनीति ने वास्तव में नतीजे देना शुरू कर दिया है।
कोविड-19 से संबंधित तकनीकी मुद्दों, दिशा-निर्देशों एवं परामर्शों पर सभी प्रामाणिक और अद्यतन जानकारी के लिए कृपया नियमित रूप से https://www.mohfw.gov.in/ और @MoHFW_INDIA देखें।
कोविड-19 से संबंधित तकनीकी सवाल technicalquery.covid19[at]gov[dot]in और अन्य सवाल ncov2019[at]gov[dot]in एवं @CovidIndiaSeva पर भेजे जा सकते हैं।
कोविड-19 को लेकर यदि कोई सवाल हो तो स्वास्थ्य और परिवार कल्याण मंत्रालय के हेल्पलाइन नंबर: + 91-11-23978046 या 1075  पर कॉल करें। राज्यों / केंद्रशासित प्रदेशों के हेल्पलाइन नंबरों की सूची भी https://www.mohfw.gov.in/pdf/coronvavirushelplinenumber.pdf पर उपलब्ध है।
प्रधानमंत्री कार्यालय
प्रधानमंत्री ने ई-श्रम में 10 करोड़ से अधिक पंजीकरण पर प्रसन्नता व्यक्त की
प्रधानमंत्री श्री नरेन्द्र मोदी ने ई-श्रम वेबसाइट पर 10 करोड़ पंजीकरण पर प्रसन्नता व्यक्त की है और इसे संकल्प से सिद्धि तक की यात्रा बताया है।
केंद्रीय श्रम और रोजगार मंत्री श्री भूपेंद्र यादव के एक ट्वीट पर प्रतिक्रिया देते हुए प्रधानमंत्री ने ट्वीट करते हुए कहा :
"यही तो संकल्प से सिद्धि की यात्रा है। देश के करोड़ों श्रमिकों और कामगारों का सामर्थ्य आज नए भारत का आधारस्तंभ बन रहा है। उनकी सामाजिक सुरक्षा में ही देश का मजबूत भविष्य छिपा है।"
स्वास्थ्य एवं परिवार कल्याण मंत्रालय
कोविड-19 अपडेट
राष्ट्रव्यापी टीकाकरण अभियान के तहत अब तक 114.46 करोड़ कोविड रोधी टीके लगाए जा चुके हैं
स्वस्थ होने की दर वर्तमान में 98.28 प्रतिशत। मार्च 2020 के बाद से सबसे अधिक
पिछले 24 घंटों के दौरान 11,242 रोगी स्वस्थ हुए, देश भर में अभी तक कुल 3,38,85,132 मरीज स्वस्थ हुए
बीते चौबीस घंटे के दौरान 11,919 नए मामले सामने आए
भारत में वर्तमान में 1,28,762 सक्रिय मामले हैं
सक्रिय मामले कुल मामलों के 1 प्रतिशत से कम हैं,वर्तमान में 0.37 प्रतिशत,मार्च 2020 के बाद से सबसे कम
दैनिक पॉजिटिविटी दर 0.97 प्रतिशत है,पिछले 45 दिनों से 2 प्रतिशत से कम
साप्ताहिक पॉजिटिविटी दर वर्तमान में 0.94 प्रतिशत है; पिछले 55 दिनों से 2 प्रतिशत से कम है
अभी तक कुल 62.82 करोड़ जांचें की जा चुकी हैं
वित्त मंत्रालय
कच्चे पाम तेल, आरबीडी पाम तेल, अन्य-पाम तेल, कच्चे पामोलीन, आरबीडी पामोलीन, अन्य-पामोलीन, कच्चे सोयाबीन तेल, पीतल कतरन , पोस्ता दाना, सुपारी, सोने और चांदी के टैरिफ मूल्यों में परिवर्तन अधिसूचित
सीमा शुल्क अधिनियम, 1962  की धारा 14 की उपधारा  के तहत मिले अधिकारों का उपयोग करते हुए केन्द्रीय उत्पाद एवं सीमा शुल्क बोर्ड  ने आवश्यक समझते हुए वित्त मंत्रालय  में भारत सरकार की अधिसूचना संख्या 36/2001-सीमा शुल्क , दिनांक 3 अगस्त 2001, जिसे भारत के गजट में विशेष रूप से भाग-।।, अनुभाग-3, उप-अनुभाग  में दिनांक 3 अगस्त, 2001 को प्रकाशित किया गया है, में निम्नलिखित संशोधन किया है। इसके लिए संख्या एस.ओ. 748  देखें:-
उपर्युक्त अधिसूचना में, तालिका-1, तालिका-2 और तालिका-3 के लिए निम्नलिखित तालिकाओं को प्रतिस्थापित किया जाएगा:- तालिका - 1
|
|
क्र.सं.
|
|
अध्याय / शीर्षक / उप-शीर्षक / टैरिफ आइटम
|
|
माल का विवरण
|
|
टैरिफ मूल्य

|
|

|
|

|
|

|
|

|
|
1
|
|
1511 10 00
|
|
कच्चा पाम तेल
|
|
644
|
|
2
|
|
1511 90 10
|
|
आरबीडी पाम तेल
|
|
664
|
|
3
|
|
1511 90 90
|
|
अन्य - पाम तेल
|
|
654
|
|
4
|
|
1511 10 00
|
|
क्रूड पामोलिन
|
|
670
|
|
5
|
|
1511 90 20
|
|
आरबीडी पामोलिन
|
|
673
|
|
6
|
|
1511 90 90
|
|
अन्य - पामोलिन
|
|
672
|
|
7
|
|
1507 10 00
|
|
क्रूड सोया बीन ऑयल
|
|
752
|
|
8
|
|
7404 00 22
|
|
पीतल स्क्रैप 
|
|
3850
|
|
9
|
|
1207 91 00
|
|
खसखस
|
|
2531
तालिका - 2
|
|
क्र.सं.
|
|
अध्याय / शीर्षक / उप-शीर्षक / टैरिफ आइटम
|
|
माल का विवरण
|
|
टैरिफ मूल्य

|
|

|
|

|
|

|
|

|
|
1
|
|
71 या 98
|
|
किसी भी रूप में सोना, जिसके संदर्भ में अधिसूचना संख्या 50/2017- सीमा शुल्क दिनांक 30.06.2017 की क्रम संख्या 356 और 358 में दर्ज प्रविष्टियों का लाभ उठाया जाता है
|
|
417 प्रति 10 ग्राम
|
|
2
|
|
71 या 98
|
|
किसी भी रूप में चांदी, जिसके संदर्भ में अधिसूचना संख्या 50/2017- सीमा शुल्क दिनांक 30.06.2017 की क्रम संख्या 357 और 359 में दर्ज प्रविष्टियों का लाभ उठाया जाता है
|
|
545 प्रति किलोग्राम
तालिका - 3
|
|
क्र.सं.
|
|
अध्याय / शीर्षक / उप-शीर्षक / टैरिफ आइटम
|
|
माल का विवरण
|
|
टैरिफ मूल्य

|
|

|
|

|
|

|
|

|
|
1
|
|
080280
|
|
सुपारी
|
|
3947”
उप राष्ट्रपति सचिवालय
बच्चों को भारत की धरोहर, संस्कृति और परंपराओं के बारे में बताया जाए : उपराष्ट्रपति
उपराष्ट्रपति ने स्कूलों से स्वस्थ्य रहने किए खेलों और योग को प्रोत्साहन देने के लिए कहा
उपराष्ट्रपति ने पोलैंड और यूक्रेन में आयोजित वीर बाल उत्सव 2019 में भारत का प्रतिनिधित्व करने वाले बच्चों से बातचीत की
उपराष्ट्रपति श्री एम. वेंकैया नायडू ने बच्चों को भारत की धरोहर, संस्कृति और परंपराओं की शिक्षा देने पर बल दिया है।
पोलैंड और यूक्रेन में आयोजित वीर बाल उत्सव 2019 में भारत का प्रतिनिधित्व करने वाले बच्चों से आज नई दिल्ली में बातचीत करते हुए श्री नायडू ने बच्चों के माता-पिता और अध्यापकों से आग्रह किया कि वे बच्चों को भारत की धरोहर, संस्कृति और परंपराओं की शिक्षा देने को सबसे अधिक महत्व दें। उन्होंने कहा कि स्कूलों को बच्चों में स्वयंसेवक के गुण विकसित करने चाहिए और उन्हें एनएसएस, एनसीसी, स्काउट और गाइड जैसी ऐच्छिक गतिविधियों में भाग लेने के लिए प्रोत्साहित करना चाहिए।
उपराष्ट्रपति ने कहा कि वीर बाल अंतर्राष्ट्रीय उत्सव जैसे आयोजनों में हिस्सा लेने से हमारे युवा एक-दूसरे की संस्कृति का सम्मान और मित्रता का महत्व समझेंगे। उन्होंने आशा व्यक्त की कि ऐसे आयोजनों में हिस्सा लेने से विश्व शांति को बढ़ावा मिलेगा।
श्री नायडू ने स्कूलों से आग्रह किया कि वे बच्चों को स्वस्थ रहने किए खेलों और योग को प्रोत्साहन दें। श्री नायडू के समक्ष बच्चों ने भांगड़ा और डांडिया का प्रदर्शन किया, जिसकी उपराष्ट्रपति ने सराहना की। उन्होंने कहा कि भारतीय संस्कृति और कला को विश्व मंच पर प्रस्तुत किया जाना चाहिए। उन्होंने बच्चों से कहा, “आप लोग भारत के सांस्कृतिक दूत हैं।”
उल्लेखनीय है कि देहरादून के ‘नन्ही दुनिया’ संगठन के 6 युवा सांस्कृतिक कलाकार – खुशी, सानिया, आंचल, मनीष, सक्षम, राहुल, उनके निर्देशक आशु सात्विक गोयल, ग्रुप लीडर हर्षित तथा ‘नन्ही दुनिया’ के प्रतिनिधि उपस्थित थे।
वित्त मंत्रालय
आयातित एवं निर्यात वस्तुओं से संबंधित विदेशी मुद्रा विनिमय दर अधिसूचित
सीमा शुल्क अधिनियम, 1962  की धारा 14 द्वारा प्रदत्त अधिकारों का उपयोग करते हुए और केन्द्रीय अप्रत्यक्ष कर एवं सीमा शुल्क बोर्ड  की दिनांक 16 मई, 2019 की अधिसूचना संख्या 35/2019-कस्टम्स  की प्रतिस्थापना से पूर्व संपन्न अथवा छोड़े गए कार्यों के रूप में केन्द्रीय अप्रत्यक्ष कर एवं सीमा शुल्क बोर्ड  ने प्रत्येक अनुसूची-I और अनुसूची-II के कॉलम  में दर्ज प्रत्येक विदेशी मुद्रा की नई विनिमय दर निर्धारित की है जो आयात और निर्यात वस्तुओं के संदर्भ में कॉलम  में की गयी तत्संबंधी प्रविष्टि के अनुसार 7 जून, 2019 से प्रभावी होंगी।
अनुसूची- I
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की
प्रत्येक इकाई की विनिमय दर
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
ऑस्ट्रेलियाई डॉलर
|
|
49.55
|
|
47.35
|
|
2.
|
|
बहरीन दीनार
|
|
190.25
|
|
178.40
|
|
3.
|
|
कैनेडियन डॉलर
|
|
52.75
|
|
50.85
|
|
4.
|
|
चाइनीज युआन
|
|
10.20
|
|
9.90
|
|
5.
|
|
डेनिश क्रोनर
|
|
10.65
|
|
10.25
|
|
6.
|
|
यूरो
|
|
79.50
|
|
76.50
|
|
7.
|
|
हांगकांग डॉलर
|
|
9.00
|
|
8.70
|
|
8.
|
|
कुवैती दीनार
|
|
235.75
|
|
220.95
|
|
9.
|
|
न्यूजीलैंड डॉलर
|
|
47.30
|
|
45.15
|
|
10.
|
|
नॉर्वेजियन क्रोनर
|
|
8.10
|
|
7.80
|
|
11.
|
|
पौंड स्टर्लिंग
|
|
89.75
|
|
86.55
|
|
12.
|
|
कतरी रियाल
|
|
19.70
|
|
18.45
|
|
13.
|
|
सऊदी अरब रियाल
|
|
19.15
|
|
17.95
|
|
14.
|
|
सिंगापुर डॉलर
|
|
51.75
|
|
49.95
|
|
15.
|
|
दक्षिण अफ्रीकी रैंड
|
|
4.85
|
|
4.50
|
|
16.
|
|
स्वीडिश क्रोनर
|
|
7.50
|
|
7.20
|
|
17.
|
|
स्विस फ्रैंक
|
|
71.20
|
|
68.45
|
|
18.
|
|
तुर्की लीरा
|
|
12.55
|
|
11.75
|
|
19.
|
|
यूएई दिरहम
|
|
19.55
|
|
18.30
|
|
20.
|
|
अमेरिकी डॉलर
|
|
70.30
|
|
68.60
अनुसूची-II
|
|
क्रम संख्या
|
|
विदेशी मुद्रा
|
|
भारतीय रुपये के समतुल्य विदेशी मुद्रा की
प्रति 100 इकाइयों की विनिमय दर
|
|
-
|
|

|
|

|
|
|
|
|
|

|
|

|
|
|
|
|
|

|
|

|
|
1.
|
|
जापानी येन
|
|
65.40
|
|
62.95
|
|
2.
|
|
कोरियाई वॉन
|
|
6.10
|
|
5.70
जल शक्ति मंत्रालय
वॉपकोस ने स्वर्ण जयंती मनाई
केंद्रीय जल शक्ति मंत्री श्री गजेन्द्र सिंह शेखावत ने वॉपकोस के स्वर्ण जयंती समारोह में मुख्य अतिथि के रूप में कहा कि वॉपकोस एक महत्वपूर्ण संगठन है, जिसने न केवल विकास की गतिविधियों को जोरदार रूप से करने का काम किया है, बल्कि सामाजिक मुद्दों से जुड़ी चुनौतियों से निपटने के लिए एक बड़ा कदम भी उठाया है। उन्होंने कहा, ‘अवधारणा से लेकर समापन तक’ वॉपकोस का आदर्श वाक्य है।
वॉपकोस को 1969 में भारत सरकार द्वारा सार्वजनिक उपक्रम के रूप में शामिल किया गया था। इसने नई दिल्ली के सिरी फोर्ट में आज अपनी स्वर्ण जयंती को भव्य तरीके से मनाया। इस ऐतिहासिक अवसर पर, कंपनी ने एक मूल विषय "वर्जनाएं तोड़ों- जीवन से जुड़ो" पर आधारित स्वर्ण जयंती समारोह का आयोजन किया। जल शक्ति राज्य मंत्री श्री रतन लाल कटारिया इस समारोह के अतिथि थे।
इस अवसर पर वॉपकोस के सीएमडी श्री आर.के.गुप्ता ने कहा कि वॉपकोस एक अग्रणी प्रौद्योगिकी संचालित परामर्शदाता और ईपीसी संगठन है, जिसमें जल, विद्युत और अवसंरचना क्षेत्र में सशक्त वैश्विक उपस्थिति है। वॉपकोस ने एशिया, अफ्रीका, मध्य-पूर्व, दक्षिण अमेरिका और प्रशांत द्वीप को कवर करने वाले देशों में सफलतापूर्वक कार्य पूरा कर लिया है/चल रहा है और वर्तमान में 47 से अधिक देशों में काम कर रहा है।
इससे पहले, नई दिल्ली में केंद्रीय जल आयोग में एक कार्यक्रम में, केंद्रीय जल शक्ति मंत्री श्री गजेंद्र सिंह शेखावत ने कहा कि जलवायु चुनौती और मानसून की अनिश्चितता भारत की सबसे बड़ी समस्याओं में से एक के रूप में सामने आई है। यहां बाढ़ प्रबंधन पर एक कार्यशाला में उन्होंने कहा कि भारत में सूखे और बाढ़ दोनों की चुनौतियों से लड़ने के लिए समग्र दृष्टिकोण की आवश्यकता है। उन्होंने कहा कि केंद्रीय जल आयोग  जल्द ही अपना 75वां स्थापना दिवस मनाने जा रहा है। व्यावहारिक समाधान खोजने के लिए संगठन के अर्जित ज्ञान की समीक्षा की जानी चाहिए और इसे आगे बढ़ाया जाना चाहिए।
श्री शेखावत ने "अंतरिक्ष से मिले विवरण के इस्तेमाल से भारत में जल की उपलब्धता का पुनर्मूल्यांकन" शीर्षक से एक पुस्तक का विमोचन भी किया।
आर.के.मीणा/आरएनएम/एएम/एसकेएस/एसके–1772
(Visitor Counter : 136
प्रधानमंत्री कार्यालय
प्रधानमंत्री ने महारानी एलिजाबेथ द्वितीय के निधन पर शोक व्यक्त किया
प्रधानमंत्री श्री नरेन्द्र मोदी ने महामहिम महारानी एलिजाबेथ द्वितीय के निधन पर शोक व्यक्त किया है।
एक ट्वीट में प्रधानमंत्री ने कहा;
"महामहिम महारानी एलिजाबेथ द्वितीय को हमारे समय के एक दिग्गज के रूप में याद किया जाएगा। उन्होंने अपने राष्ट्र और लोगों को प्रेरक नेतृत्व प्रदान किया। उन्होंने सार्वजनिक जीवन में गरिमा और शालीनता का परिचय दिया। उनके निधन से आहत हूं। इस दुख की घड़ी में मेरी संवेदनाएं उनके परिवार और ब्रिटेन के लोगों के साथ हैं।”
"2015 और 2018 में ब्रिटेन की अपनी यात्राओं के दौरान मेरी महारानी एलिजाबेथ द्वितीय के साथ यादगार भेंट हुईं। मैं उनके उत्साह पूर्ण भाव और सहृदयता को कभी नहीं भूलूंगा। एक बैठक के दौरान उन्होंने मुझे वह रूमाल दिखाया जो महात्मा गांधी ने उन्हें उनके विवाह में उपहार में दिया था। मैं उस भावपूर्ण क्षण को हमेशा संजो कर रखूंगा।"
विज्ञान एवं प्रौद्योगिकी मंत्रालय
सीएसआईआर - एनआईएससीपीआर ने फिट इंडिया फ्रीडम रन 3.0 का आयोजन किया
राष्ट्रीय विज्ञान संचार और नीति अनुसंधान संस्थान  नई दिल्ली, वैज्ञानिक और औद्योगिक अनुसंधान परिषद  की एक घटक प्रयोगशाला है जो नीति अनुसंधान और विज्ञान संचार संबंधी अध्ययनों के अपने मैंडेट के साथ राष्ट्र की सेवा करती है। भारत सरकार के 'फिट इंडिया मिशन' को सुदृढ़ करने के लिए, सीएसआईआर-एनआईएससीपीआर 02 से 31 अक्टूबर 2022 के दौरान 'फिट इंडिया गतिविधियों' का आयोजन कर रहा है। इस प्रयास के अंतर्गत कई प्रकार की खेल गतिविधियां निर्धारित हैं।
डॉ. सुजीत भट्टाचार्य, प्रभारी निदेशक, सीएसआईआर - एनआईएससीपीआर ने 'फिट इंडिया फ्रीडम रन 3.0' को झंडी दिखाकर रवाना किया
आज वैज्ञानिक और औद्योगिक अनुसंधान परिषद – राष्ट्रीय परियोजना विज्ञान संचार और नीति अनुसंधान संस्थान  ने अपने स्टाफ सदस्यों, परियोजना सहयोगियों, शोध प्रशिक्षुओं, वैज्ञानिक और अभिनव अनुसंधान अकादमी के छात्रों, आउटसोर्स मैनपावर, मित्रों और परिवार के सदस्यों के लिए 3 किलोमीटर की दूरी के 'फिट इंडिया फ्रीडम रन 3.0' का आयोजन किया। एनआईएससीपीआर के प्रभारी निदेशक डॉ. सुजीत भट्टाचार्य ने फिट इंडिया फ्रीडम रन को नई दिल्ली पूसा परिसर से सुबह 10:30 बजे हरी झंडी दिखाकर रवाना किया। इस अवसर पर डॉ. भट्टाचार्य ने कहा कि फिट इंडिया रन स्वास्थ्य और फिटनेस के लिए संस्थान के स्टाफ सदस्यों और अन्य मानव संसाधनों को जागरूक करने का एक अभिनव प्रयास है। फिट इंडिया मिशन के लिए सीएसआईआर-एनआईएससीपीआर समिति के अध्यक्ष श्री अश्विनी कुमार ब्राह्मी ने फिट इंडिया फ्रीडम रन के सभी प्रतिभागियों को भारत सरकार के संबंधित दिशानिर्देशों के बारे में जानकारी दी । इस गतिविधि में डॉ. मोहम्मद रईस, डॉ. नरेश कुमार, डॉ. एल पुलमटे, डॉ. बी एल गर्ग, डॉ. संध्या वाकडीकर, डॉ. मधुलिका भाटी, डॉ. सुमन रे, डॉ. पुष्पंजलि त्रिपाठी, डॉ. शिव नारायण निषाद, डॉ. अरविंद मीणा, डॉ. मनीष मोहन गोर, डॉ. मेहर वान, डॉ. परमानंद बर्मन , श्री राजेश कुमार सिंह रोशन, प्रशासन नियंत्रक, श्री अजय कुमार, वित्त और लेखा नियंत्रक, श्री इस फिट इंडिया रन में पंकज गोस्वामी, प्रशासनिक अधिकारी और संस्थान के अन्य स्टाफ सदस्यों ने सक्रिय रूप से भाग लिया। प्रतिभागियों की संख्या 200 से अधिक थी।
फिट इंडिया फ्रीडम रन में भाग लेते हुए सीएसआईआर - एनआईएससीपीआर के स्टाफ सदस्य
वैज्ञानिक और औद्योगिक अनुसंधान परिषद – राष्ट्रीय परियोजना विज्ञान संचार और नीति अनुसंधान संस्थान  खेल गतिविधियों में बहुत सक्रिय है और यह आंतरिक खेल गतिविधियों के साथ-साथ शांति स्वरूप भटनागर मेमोरियल टूर्नामेंट  में नियमित रूप से भाग लेता है। एसएसबीएमटी सीएसआईआर स्पोर्ट्स प्रमोशन बोर्ड द्वारा एक प्रतिबद्ध सीएसआईआर परिवार बनाने और सभी बाधाओं के खिलाफ उत्कृष्टता प्राप्त करने के लिए टीम भावना, नेतृत्व और उत्साह पैदा करने के लिए विभिन्न सीएसआईआर संस्थानों की भागीदारी को एक साथ लाने के लिए बनाया गया एक मंच है। शांति स्वरूप भटनागर मेमोरियल टूर्नामेंट  के अंतर्गत क्रिकेट, वॉलीबॉल, टेबल टेनिस, बैडमिंटन, शतरंज, कैरम और ब्रिज खेलों में प्रतियोगिताओं का आयोजन किया जाता है। सीएसआईआर-एनआईएससीपीआर एसएसबीएमटी का सक्रिय सदस्य है।
<><><><><><>
एमजी/एएम/एसटी/डीवी
(Visitor Counter : 213
वित्त मंत्रालय
पूंजीगत निवेश परिव्यय में 33 प्रतिशत वृद्धि करते हुए 10 लाख करोड़ रुपए किया गया
केंद्र द्वारा प्रभावी पूंजीगत व्यय जीडीपी का 4.5 प्रतिशत होगा
राज्यों को 50 वर्षीय ब्याज मुक्त ऋण एक और वर्ष तक जारी रहेगा
निजी निवेश के लिए हितधारकों की सहायता हेतु अवसंरचना वित्त सचिवालय
केन्द्रीय वित्त एवं कॉरपोरेट कार्य मंत्री श्रीमती निर्मला सीतारमण ने आज 01 फरवरी, 2023 को संसद में केन्द्रीय बजट 2023-24 पेश करते हुए कहा कि वृद्धि और रोजगार के वाहक के रूप में पूंजीगत निवेश की परिकल्पना करते हुए हाल के वर्षों की परिपाटी को जारी रखते हुए केंद्रीय बजट 2023-24 में पूंजीगत निवेश परिव्यय में तीव्र वृद्धि का प्रस्ताव किया गया है।
श्रीमती निर्मला सीतारमण ने कहा ‘‘हाल की वर्षों में हुई पर्याप्त वृद्धि विकास संभावनाओं और रोजगार सृजन में तेजी लाने, निजी निवेशों को जोरदार तरीके से बढ़ाने और वैश्विक मंदी के प्रति सुरक्षा कवच लगाने के सरकार के प्रयासों के मूल में है। ’’
वित्त मंत्री ने पूंजीगत निवेश परिव्यय में लगातार तीसरे वर्ष 33 प्रतिशत की तीव्र वृद्धि करते हुए इसे 10 लाख करोड़ रुपए तक करने का प्रस्ताव किया है, जो जीडीपी का 3.3 प्रतिशत और वर्ष 2019-20 के परिव्यय से लगभग तीन गुणा अधिक होगा।
प्रभावी पूंजीगत व्यय
श्रीमती सीतारमण ने कहा कि केंद्र द्वारा प्रत्यक्ष पूंजीगत निवेश राज्यों को सहायता अनुदान के माध्यम से पूंजीगत आस्तियों के सृजन के लिए किए गए प्रावधान द्वारा संपूर्ण किया जाता है। उन्होंने कहा कि केंद्र के ‘‘प्रभावी पूंजीगत व्यय’’ का बजट 13.7 लाख करोड़ रुपए अर्थात जीडीपी का 4.5 प्रतिशत होगा।
राज्यों को ब्याज मुक्त ऋण जारी रहेगा
अवसंरचना में निवेश में तेजी लाने और राज्यों को संपूरक नीतिगत कार्रवाइयों के लिए प्रोत्साहित करने के लिए वित्त मंत्री ने परिव्यय में 1.3 लाख करोड़ रुपए में उल्लेखनीय वृद्धि के साथ राज्य सरकारों को 50 वर्षीय ब्याज मुक्त ऋण एक और वर्ष तक जारी रखने का प्रस्ताव किया है।
अवसंरचना वित्त सचिवालय
वित्त मंत्री ने वर्ष 2023-24 के बजट भाषण में कहा कि महामारी की सुस्त अवधि के बाद निजी निवेश में दोबारा वृद्धि हो रही है। प्रमुखत: सार्वजनिक संसाधनों पर निर्भर रहने वाले क्षेत्रों में निजी निवेश को आकर्षित करने के लिए श्रीमती सीतारमण ने कहा कि नवस्थापित अवसरंचना वित्त सचिवालय रेलवे, सड़क, शहरी अवसंरचना और विद्युत जैसे ढांचागत क्षेत्रों में और अधिक निजी निवेश के लिए सभी हितधारकों की सहायता करेगा।
विज्ञान एवं प्रौद्योगिकी मंत्रालय
आईआईटी कानपुर के वैज्ञानिक ने धोने योग्य एड्हेसिव और संबंधित उत्पाद विकसित किए
वैज्ञानिकों ने ऐसा स्टिकी चिपकने वाला मैट विकसित किया है जो संपर्क में आने वाली सतह के धूल कणों को समेट कर हमारे घरों, कार्यालयों, अस्पतालों और प्रयोगशालाओं में स्वच्छ, स्वास्थ्यकर और तरोताजा वातावरण को सुनिश्चित करता है। महंगे और संवेदनशील उपकरणों को भी स्वच्छ रखकर उनकी सुचारू कार्यशीलता को सुनिश्चित करता है। यह मेट सस्ता है और धोया जा सकता है तथा इस तरह से से बार-बार इस्तेमाल किया जा सकता है।
आईआईटी कानपुर के रसायन इंजीनियरिंग विभाग के प्रोफेसर अनिमांगशु घटक ने भारत सरकार के विज्ञान और प्रौद्योगिकी विभाग की सहायता से मेक इन इंडिया कार्यक्रम के अंतर्गत यह मेट विकसित किया है। उन्होंने दीवार पर चढ़ने वाले जीव जंतुओं जैसे कि घरों में मिलने वाली छिपकली के पंजों में चिपकने वाले पैड को देख कर और उससे प्रेरित होकर इसे विकसित किया।
मैट में मौजूद एड्हेसिव अपनी सतह पर मौजूद अति सूक्ष्म पिरामिड आकार के बंप की मदद से धूल कणों को अपनी ओर खींच लेता है जिससे कि जब हम उस पर कदम रखते हैं तो हमारे जूतों के सोल साफ हो जाते हैं। जब एड्हेसिव पूरी तरह से धूल कणों से भर जाता है तो इसे उसी तरह से साफ कर लिया जाता है जैसे कि हम अपने कपड़े धोते हैं। इसके बाद उसकी सतह एक बार फिर से अपना काम दोबारा काम शुरू करने के लिए तैयार हो जाती है और इस तरह से सैकड़ों बार इसे इस्तेमाल किया जा सकता है।
वैज्ञानिकों ने मेट के विकास के लिए बड़े क्षेत्र, सरल पद्धति द्वारा सतह के आकार के नियंत्रण, धोने की संभावना और पुनः उपयोग जैसी बातों का ध्यान रखते हुए इसे विभिन्न आकारों में तैयार करने की सोच पर काम किया है। इसको प्रमाणित किया गया है तथा स्टिकी मेट के लिए भारतीय पेटेंट का आवेदन भी दायर किया गया है। यह तैयार करने और धोने में आसान, पर्यावरण की दृष्टि से अनुकूल, सस्ता है और इस उद्देश्य से आयात किए जाने वाली सामग्री की जगह ले सकता है। स्टिकी मेट की तरह का सबसे करीबी उत्पाद 3एम स्टिकी मेट है लेकिन इसे धोया नहीं जा सकता और दोबारा उपयोग में नहीं आ सकता।
यह मेट अस्पतालों के आईसीयू में उपयोग किया जा सकता है। संवेदनशील उपकरण को रखने वाले कक्ष और सुविधाओं में एयर फिल्टर के एक घटक के रूप में इस्तेमाल किया जा सकता है। यह प्रौद्योगिकी ऐसी हर जगह के लिए महत्वपूर्ण है जहां साफ सफाई और स्वच्छता की आवश्यकता है। टेक्नोलॉजी रेडीनेस लेवल के स्तर पर यह उत्पाद 7-8 के स्तर पर है और इसका अभी व्यवसायीकरण किया जाना है। बड़े स्तर पर इसका उत्पादन करने के लिए प्रायोगिक संयंत्र का निर्माण किया जा रहा है।
फोटो 1 - धोये जा सकने वाले एड्हेसिव का उदाहरण
फोटो 2 - धूल कण एकत्र करने और यहां तक कि घरों के भीतर मच्छर पकड़ने वाला धोने योग्य एड्हेसिव
[अधिक विवरण के लिए संपर्क करें – अनिमांगशू घटक ]
एमजी/एएम/एए//डीसी
(Visitor Counter : 235
स्वास्थ्य एवं परिवार कल्याण मंत्रालय
राज्यों और केंद्र शासित प्रदेशों के पास कोविड-19 टीके की उपलब्धता
राज्यों और केंद्र शासित प्रदेशों को 64.51 करोड़ से अधिक टीके प्रदान किये गए
राज्यों/केंद्र शासित प्रदेशों के पास अभी भी 5.21 करोड़ से अधिक शेष व अप्रयुक्त टीके उपलब्ध हैं
केंद्र सरकार देशभर में कोविड-19 टीकाकरण का दायरा विस्तृत करने और लोगों को टीके लगाने की गति को तेज करने के लिये प्रतिबद्ध है। कोविड-19 के टीकों को सभी के लिए उपलब्ध कराने के लिए नया चरण 21 जून 2021 से शुरू किया गया था। टीकाकरण अभियान की रफ्तार को अधिक से अधिक टीके की उपलब्धता के जरिये बढ़ाया गया है। इसके तहत राज्यों और केंद्र शासित प्रदेशों को वैक्सीन की उपलब्धता के बारे में पूर्व सूचना प्रदान की जाती है, ताकि वे बेहतर योजना के साथ टीके लगाने का बंदोबस्त कर सकें और टीके की आपूर्ति श्रृंखला को दुरुस्त किया जा सके।
देशव्यापी टीकाकरण अभियान के हिस्से के रूप में केंद्र सरकार राज्यों और केंद्र शासित प्रदेशों को नि:शुल्क कोविड वैक्सीन प्रदान करके उन्हें पूर्ण सहयोग दे रही है। टीकों की सर्व-उपलब्धता के नये चरण में, केंद्र सरकार वैक्सीन निर्माताओं से 75 प्रतिशत टीके खरीदकर राज्यों और केंद्र शासित प्रदेशों को नि:शुल्क प्रदान करेगी।
|
|
वैक्सीन की खुराकें
|
|

|
|
अब तक हुई आपूर्ति
|
|
64,51,07,160
|
|
शेष वैक्सीन
|
|
5,21,37,660
केंद्र सरकार द्वारा अब तक निःशुल्क और अन्य माध्यमों से वैक्सीन की 64.51 करोड़ से अधिक  खुराकें राज्यों और केंद्र शासित प्रदेशों को उपलब्ध कराई गई हैं।
अभी राज्यों और केंद्र शासित प्रदेशों के पास कोविड-19 टीके की 5.21 करोड़ से अधिक  अतिरिक्त और बिना इस्तेमाल हुई खुराकें उपलब्ध है, जिन्हें लगाया जाना है।
प्रधानमंत्री कार्यालय
प्रधानमंत्री ने दिवंगत प्रधानमंत्री श्री लाल बहादुर शास्त्री को उनकी जयंती के अवसर पर विजय घाट पर श्रद्धांजलि अर्पित की
प्रधानमंत्री श्री नरेन्द्र मोदी ने आज विजय घाट पर दिवंगत प्रधानमंत्री श्री लाल बहादुर शास्त्री को उनकी जयंती के अवसर पर श्रद्धांजलि अर्पित की।
उन्होंने एक्स पर अपनी एक तस्वीर पोस्ट की जिसके कैप्शन में लिखा है:
“विजय घाट पर श्री लाल बहादुर शास्त्री जी को श्रद्धांजलि अर्पित की।”
रक्षा मंत्रालय
हिमाचल प्रदेश के बकलोह में भारत-अमेरिका के विशेष बलों के संयुक्त अभ्यास का समापन
भारत- अमेरिका संयुक्त विशेष बल अभ्यास वज्र प्रहार- 2022 का 13वां संस्करण 28 अगस्त, 2022 को बकलोह  में संपन्न हुआ। इस वार्षिक अभ्यास का आयोजन बारी-बारी से भारत और अमेरिका में किया जाता है। इससे पहले इसके 12वें संस्करण को अक्टूबर, 2021 में अमेरिका के वाशिंगटन स्थित जॉइंट बेस लुईस मैक कॉर्ड में आयोजित किया गया था।
इस 21 दिवसीय संयुक्त प्रशिक्षण ने दोनों देशों के विशेष बलों को संयुक्त राष्ट्र चार्टर के तहत एक संयुक्त वातावरण में हवाई परिचालन, विशेष संचालन और आतंकवाद विरोधी अभियानों में प्रशिक्षित करने का अवसर प्रदान किया। इस अभ्यास को दो चरणों में आयोजित किया गया। पहले चरण में युद्ध अनुकूलन और सामरिक स्तर के विशेष मिशन प्रशिक्षण अभ्यास शामिल थे। वहीं, दूसरे चरण के तहत पहले चरण में दोनों दलों द्वारा प्राप्त प्रशिक्षण के 48 घंटे के सत्यापन को शामिल किया गया था।
दोनों सैन्य टुकड़ियों ने पहाड़ी इलाकों में बनावटी पारंपरिक और अपरंपरागत परिस्थतियों में कृत्रिम परिचालन की एक श्रृंखला का संयुक्त प्रशिक्षण, योजना और निष्पादन कर अपने प्राप्त किए गए मानक और सर्वश्रेष्ठ अभ्यासों को साझा करने को लेकर अभ्यास के परिणामों पर काफी अधिक संतुष्टि व्यक्त की।
अमेरिकी विशेष बलों के साथ वज्र प्रहार अभ्यास मौजूदा वैश्विक स्थिति की पृष्ठभूमि में दोनों राष्ट्रों के सामने आने वाली सुरक्षा चुनौतियों को लेकर महत्वपूर्ण है। इस संयुक्त सैन्य अभ्यास ने भारत व अमेरिका के विशेष बलों के बीच मित्रता के पारंपरिक संबंध के साथ-साथ आपसी द्विपक्षीय रक्षा सहयोग को और अधिक मजबूत किया है।